COMPARTIMENTUL URBANISM

RAPORT
privind completarea Hotărârii Consiliului Local nr. 84 din 17 iunie 2025 privind solicitarea de trecere a unor bunuri imobile din domeniul public al Statului Român aflat în administrarea Direcției pentru Agricultură Județeană Timiș, în domeniul public al Orașului Deta.

Ținând cont de intenția de preluare în proprietatea publică a Orașului Deta a imobilelor înscrise în CF nr. 404027, Deta, nr. top. 404027, 404027-C2, 404027-C3, 404027-C4 și CF nr. 404027-C1-U1, Deta, nr. top 404027-C1-U1, aflate în proprietatea publică a Statului Român, în administrarea Direcției pentru agricultură județeană Timiș, conform Hotărârii Consiliului Local nr. 84/2025, este necesar pentru a continua demersurile, ca în cuprinsul hotărârii – în partea dispozițivă, să se specifice destinația imobilelor, în acest sens fiind necesar completarea hotărârii inițiale.
Extinderea pieței Agroalimentare implică utilizarea spațiilor disponibile în cadrul imobilelor existente, fie construirea unei noi locații, atrăgând un public mai larg. Această extindere poate include modernizarea infrastructurii existente, adăugarea de noi spații pentru vânzători și cumpărători, spații comerciale închise sau alte modalități de expunere a produselor agroalimentare adaptate la tipul de vânzători și produsele oferite, precum și implementarea de noi facilități. Modernizarea drumurilor de acces, parcarea, iluminatul sunt esențiale pentru îmbunătățirea confortului și siguranța vânzătorilor și a cumpărătorilor.
Față de cele expuse, supun aprobării și dezbaterii Consiliului local completarea Hotărârii Consiliului Local nr. 84 din 17 iunie 2025 privind solicitarea de trecere a unor bunuri imobile din domeniul public al Statului Român aflat în administrarea Direcției pentru Agricultură Județeană Timiș, în domeniul public al Orașului Deta.

